Kuntien valtionosuusjärjestelmän uudistamisen tukiryhmä

Aika Keskiviikkona 4.9.2013 klo 13:00 – 15:00

Paikka Valtiovarainministeriö, Mariankatu 9, kh. Paja

Osallistujat Läsnä Estynyt

Ylijohtaja Päivi Laajala, VM, puheenjohtaja X

Finanssineuvos Markku Nissinen, VM, varapj. X

Valtiosihteeri Tuire Santamäki-Vuori, VM X

Finanssineuvos Tuomo Mäki, VM X

Finanssineuvos Elina Pylkkänen, VM X

Neuvotteleva virkamies Annika Klimenko, VM X

Osastopäällikkö Aino-Inkeri Hansson, STM X

(sijaisena apulaisosastopäällikkö Olli Kerola) X

Ylijohtaja Eeva-Riitta Pirhonen, OKM X

Lakiasiain johtaja Arto Sulonen, Suomen Kuntaliitto X

(sijaisena kehittämispäällikkö Sanna Lehtonen) X

Erityisopettaja Timo Juurikkala, Vantaan kaupunki X

Kaupunginjohtaja Markku Andersson, Jyväskylän kaupunki X

(sijaisena talousjohtaja Ari Hirvensalo) X

Kaupunginjohtaja Kari Nenonen, Vantaan kaupunki X

Kaupunginvaltuutettu Iivo Polvi, Iisalmen kaupunki X

Kunnanjohtaja Gun Kapténs, Luodon kunta X

Tutkimusjohtaja Antti Moisio, VATT X

Selvitysmies Arno Miettinen, VM, pysyvä asiantuntija X

Neuvotteleva virkamies Ville Salonen, VM, sihteeri X

Neuvotteleva virkamies Arto Salmela, VM, sihteeri X

1. Kokouksen avaus ja edellisen kokouksen muistio

Puheenjohtaja Päivi Laajala avasi kokouksen ja toivotti läsnäolijat tervetulleiksi. Hyväksyttiin edellisen kokouksen muistio. Muutettiin esityslistaa siten, että kohdat 3 ja 4 vaihtoivat järjestystä.

1. Halken päätökset 3.5.2013 ja 27.6.2013

Arno Miettinen esitteli Halken päätökset. *Merkittiin päätökset tiedoksi.*

1. STM:n ja OKM:n avustukset ja investointirahat

Olli Kerola (STM) ja Eeva-Riitta Pirhonen (OKM) esittelivät hallinnonalojensa osuudet jaettujen muistioiden pohjalta. Arno Miettinen esitteli ehdotuksensa avustusten (käyttötalouteen), hankerahojen ja investointiavustusten kehittämisestä, jotka olivat seuraavat:

1. Valtionavut, hankerahat ja investointiavustukset, jotka kohdistuvat ns. perustoimintaan, siirretään osaksi peruspalveluiden valtionosuusjärjestelmää. Siirrettävien valtionapujen osalta laaditaan sisältösuunnitelma.
2. Nykyisen lainsäädännön (OKM ja STM) erikseen määräämiä valtionapujen/-osuuksien siirtoa ei kuitenkaan tehdä (esim. toimeentulotuki, perusopetuksen ns. erityisopetusmuodot kuten maahanmuuttajien valmistava opetus ja muille kuin oppivelvollisille järjestettävä perusopetus).
3. Ministeriöille osoitetaan tietyn suuruinen kehittämisraha valtakunnallisiin kehittämishankkeisiin.
4. Ammattikorkeakoulujen rahoitusvastuu siirretään valtiolle ja sen rahoitus ratkaistaan siten, että valtionosuusprosentit ovat lähtökohtaisesti samansuuruiset sekä VM:n peruspalveluiden valtionosuuksien että OKM:n hallinnonalan valtionosuuksien osalta. Uudistuksen jälkeen olisi vain yksi, samansuuruinen valtionosuusprosentti.

Käytiin keskustelua esitysten pohjalta. *Päätettiin, että puolletaan selvitysmies Miettisen ehdotusten pääperiaatteita*. OKM:n edustaja Eeva-Riitta Pirhonen jätti ehdotuksiin eriävän mielipiteen eli hän ei puoltanut Miettisen ehdotuksia.

Laaditaan seuraavaan kokoukseen yksityiskohtaisempi suunnitelma siirrettävistä avustuksista (selvitysmies koordinoi).

1. Valtionosuusuudistukseen liittyvät selvitykset ja uuden järjestelmän määräytymisperusteet

Arno Miettinen kertoi THL:n (Sote ja sairastavuus) ja VATT:n (Eop ja päivähoito) selvityksistä sekä uuden järjestelmän määräytymisperusteista yleensä. THL:n ja VATT:n selvitysten mukaan ikäryhmäpainoihin ja sairastavuuteen on tulossa muutoksia, joilla saattaa olla merkittäviä kuntakohtaisia vaikutuksia suhteessa nykyisiin valtionosuuksiin.

Muut määräytymisperusteet ovat Halken (touko- ja kesäkuun 2013 kokousten) päätösten mukaiset.

Toimitetaan jäsenille Miettisen esittelemät diat.

*Päätettiin, että puolletaan uudistuksen valmistelua näiden pohjalta.*

1. Hallituksen esityksen valmistelutilanne (uusi valtionosuuslainsäädäntö)

Markku Nissinen kertoi uudistuksen ja siihen liittyvän hallituksen esityksen aikataulusta jakamansa muistion pohjalta. Hallituksen esitystä valmistellaan 1.6.2013 asetetussa Valtionosuusjärjestelmän lainsäädännön uudistamista valmistelevasta työryhmässä (lakityöryhmä), jonka puheenjohtajana toimii selvitysmies Arno Miettinen.

Kuntakohtaiset laskelmat ja uusi valtionosuusmalli on tarkoitus julkaista lokakuussa 2013, jolloin ne myös toimitetaan lausuntokierrokselle kuntiin. Selvitysmies julkaisee lopullisen esityksensä kuluvan vuoden joulukuun loppuun mennessä ja hallituksen esitysluonnos toimitetaan lausunnoille alkuvuodesta 2014. Varsinainen hallituksen esitys on tarkoitus antaa eduskunnalle huhti- toukokuussa 2014.

1. Muut asiat ja seuraavat kokoukset

Siirrettiin Elina Pylkkäsen (VM/vero-osasto) alustus kuntien verovähennyksistä seuraavaan kokoukseen.

Päivi Laajala kertoi hallituksen rakennepoliittisesta ohjelmasta kuntien näkökulmasta.

Todettiin, että 2. asteen koulutuksen rahoituksen uudistaminen olisi tarkoituksenmukaista toteuttaa samassa aikataulussa peruspalvelujen valtionosuusjärjestelmän uudistamisen kanssa, mikä tarkoittaa, että kumpikin uusi järjestelmä astuu voimaan vuoden 2015 alusta.

Lisäksi todettiin, että kustannustenjaon tarkistuksen uudistaminen (tarkistusvälin tihentäminen ja aikaistaminen vuodelle 2015) koskee myös 2. asteen koulutuksen rahoitusta.

Seuraava kokous pidetään kuluvan vuoden lokakuussa ja tarkempi ajankohta ilmoitetaan myöhemmin.

1. Kokouksen päättäminen

Puheenjohtaja päätti kokouksen kello 15.00.

sihteeri Ville Salonen

JAKELU Jäsenet ja varajäsenet

TIEDOKSI Ministeri Henna Virkkunen

Valtiosihteeri Sari Raassina

Erityisavustaja Elina Laavi

Johdon sihteeri Anu Martikainen

Säädösvalmistelusihteeri Aija Sormunen